شەفەق
نیوز/ جینین بلاسخارت سەرۆک شاند نەتەوە یەکگرتگەیل لە عراق، ئمڕوو سێشەممە، راگەیان
ک شاندەگە توانای کارکردن ئەرا دروسکردن ناوچەی قەیەغەی ئاسمانی لە عراق نەیرێد تا
نوای گورزەیل تورکیا و ئیران بگرێد.
ئەوەیش
لە میوانیکردنی لە پەراویز دەسکردن وە دیدار میری لەباوەت خوەرهەڵات ناوڕاس لە شار
هەولێر پایتەخت هەرێم کوردستان هات.
دیدارەگە
وەناونشان (عراق ئەرا گشتی) یە ک بڕیارە بڕیگ لە کەسایەتیەیل حکومەتی و حزبی لە عراق
و جەهان لەناوی بەشدار بوون.
دیدارەگە
باس بڕیگ باوەت لەناوی کریەێد جویر ئەو سەختیەیلە لەڕوی حکومەت نوو عراق و گرفتەیل
ناوبەین هەولێر و بەغدا.
بلاسخارت
لە میوانیکردنی لە دیدارەگە وت: وەرجە هەفتەیگ گفتوگۆ وەرد سەرکردەیل کورد کریا لەباوەت
پەلامارەیل تورکیا و ئیران لەبان هەرێم کوردستان و عراق، و داوای چارەسەی ئی گرفتە
لەلیم کردن، وتیش: ئی توانا نەیرم باوجی ئەوەگ لە توانا هەس خوەی پاڵپشتیکردن ئیوەس،
و بایەتە لەناوەو وەهاز بویمن و یە فرە گرنگە تا لایەنەیل دەرەکی بەجەرمان نەکەن.
وتیش:
نیەتوەنیمن ناوچەیگ قەیەغەی ئاسمانی دروس بکەیمن، باوجی بایەتە حکومەت هەرێم
کوردستان و حکومەت عراق و ئەو لایەنەیل سیاسی یەکەو بگرن تا نوای ئی سەختیەیلە بگرن،
و بایەتە گەندەڵییش لەناو بیەن.
لەلای
خوەییش، ئەلبروس کوتراشیف باڵیۆز رووسیا لەلای عراق لە وتاریگ لەباوەت رەوشەیل لە هەرێم
کوردستان وت: وڵاتەگەی وەدژ ئەو پەلامارەیلەس لەلایەن ئیران یا هەر دەوڵەتی لەبان هەرێم
کوردستان، و زوور لەبان گرنگی وسیان ئەو پەلامارەیل مووشکیە لەبان کێلگەیل نەفتی لە
هەرێم کوردستان کرد.
لەلای
خوەییش، قوباد تاڵەبانی جیگر سەرۆک وەزیرەیل هەرێم کوردستان لە وتاریگ وت: حکومەت
هەرێم کوردستان وەشیوەیگ سەرەکی زوور لەبان چاکسازی کەێد، و قەیرانەیل فرەیگ کەفتنە
وەر وڵاتەگە لە ساڵەیل گوزەشتە.
تاڵەبانی
وتیش: تەنیا حزب شیوعی خاوەن ئایدۆلۆژیای دیارییە لە عراق،  ئەو حزبەێل وەگورەی ئاڵشبویەیل لە مەیدان سیاسی
ڕەفتار کەن.
